**รายงานการประชุมองค์การบริหารส่วนตำบลหินดาด**

**สมัยสามัญ สมัยที่ 3 ครั้งที่ 1 /2555**

**วันที่ 10 เดือน สิงหาคม พ.ศ. 2555**

**ณ ห้องประชุมสภาองค์การบริหารส่วนตำบลหินดาด**

**เริ่มประชุมเวลา 09.30 น.**

เลขานุการสภาได้ตรวจสอบรายชื่อผู้มาประชุม เห็นว่าครบองค์ประชุมแล้ว จึงเชิญประธานสภาฯ จุดเทียน

ธูป บูชาพระรัตนตรัย กล่าวเปิดประชุมสภาฯ และเข้าสู่ระเบียบวาระการประชุมต่อไป

**ระเบียบวาระที่ 1 ประธานแจ้งให้ทราบ**

**-**ไม่มี

**ระเบียบวาระที่ 2 รับรองรายงานการประชุมครั้งที่ผ่านมา การประชุมสภาสมัยวิสามัญ สมัยที่ 1 ครั้งที่ 1/2555 เมื่อวันที่ 12 เดือน กรกฎาคม พ.ศ. 2555**

**มติที่ประชุม** มีมติรับรอง 42 เสียง

 ไม่รับรอง 0 เสียง

 งดออกเสียง 1 เสียง (ประธานสภาฯ งดออกเสียง)

**ระเบียบวาระที่ 3 เรื่องเสนอเพื่อพิจารณา**

* 1. **การพิจารณาร่างข้อบัญญัติงบประมาณรายจ่ายประจำปีงบประมาณ 2556**

**วาระที่ 1 ขั้นรับหลักการ (ตามระเบียบกระทรวงมหาดไทยว่าด้วยข้อบังคับการประชุมสภาท้องถิ่น พ.ศ. 2547 หมวด 3 ข้อ 47)**

**ประธานสภาฯ** ขอเชิญท่านนายกได้แถลงงบประมาณรายจ่ายประจำปีงบประมาณ 2556 เพื่อให้สภาฯ ได้

พิจารณา ต่อไป

**นายกฯ**  เรียนท่านประธานสภาฯ ท่านสมาชิกสภาฯ ทุกท่าน บัดนี้ถึงเวลาที่ผู้บริหารจะได้เสนอร่าง

ข้อบัญญัติงบประมาณรายจ่ายประจำปีงบประมาณ 2556 ต่อสภาองค์การบริหารส่วนตำบล

หินดาดอีกครั้งหนึ่ง ฉะนั้นในโอกาสนี้ คณะผู้บริหารจึงขอแถลงให้ท่านประธานสภาฯ และ

สมาชิกสภาฯ ทุกท่านได้ทราบถึงสถานการณ์คลัง ตลอดจนหลักการและเหตุผลแนวนโยบายใน

การดำเนินงานในปีงบประมาณ พ.ศ. 2556 ดังต่อไปนี้

**1. สถานะทางการคลัง**

 ในปีงบประมาณ พ.ศ. 2556 องค์การบริหารส่วนตำบลได้ประมาณการรายรับไว้จำนวน

 37,800,000.-บาท โดยส่วนของรายได้ที่องค์การบริหารส่วนตำบลจัดเก็บเองจะได้ปรับปรุงการ

จัดเก็บให้มีประสิทธิภาพยิ่งขึ้น และในส่วนของรายจ่ายได้กำหนดวงเงินงบประมาณรายจ่ายไว้

จำนวน 37,800,000.-บาท ซึ่งคาดว่าจะสามารถนำไปจัดทำบริการสาธารณะด้านต่าง ๆ ให้มี

ประสิทธิภาพยิ่งขึ้น ซึ่งการจัดทำงบประมาณขององค์การบริหารส่วนตำบลหินดาด เป็นการ

จัดทำงบประมาณแบบสมดุล (รายจ่ายเท่ากับรายรับ) นอกจากนั้นขณะนี้องค์การบริหารส่วน

ตำบลหินดาดมีเงินสะสมคงเหลือ จำนวน 5,248,240.- บาท ( ณ 31 กรกฎาคม 2555)

ทำให้สถานะทางการคลังขององค์การบริหารส่วนตำบลหินดาดมีความมั่นคง

**2. การบริหารงบประมาณในปีที่ผ่านมาและปีปัจจุบัน**

 ในปีงบประมาณที่ผ่านมา รายรับขององค์การบริหารส่วนตำบลหินดาด จะมีจำนวนจำกัด

เมื่อเปรียบเทียบกับภารกิจต่าง ๆ ที่จะต้องดำเนินการเพื่อบริการให้แก่ประชาชนตามอำนาจหน้าที่

ตามกฎหมายก็ตาม แต่องค์การบริหารส่วนตำบลก็สามารถดำเนินการกิจการตามที่ได้ตั้ง

งบประมาณรายจ่ายไว้ครบถ้วนทุกรายการ

/บันทึกหลักการ....

2

**บันทึกหลักการและเหตุผล**

ประกอบข้อบัญญัติงบประมาณรายจ่ายประจำปีงบประมาณ พ.ศ. 2556 ขององค์การบริหาร

ส่วนตำบลหินดาด อำเภอด่านขุนทด จังหวัดนครราชสีมา

**หลักการ**

งบประมาณรายจ่ายทั้งสิ้น ยอดรวม 37,800,000.-บาท

แยกรายละเอียดตามแผนงานดังนี้

**1. ด้านบริหารทั่วไป**

 1.1 แผนงานบริหารทั่วไป ยอดรวม 16,032,860.-บาท

 1.2 แผนงานรักษาความสงบภายใน ยอดรวม 1,211,660.-บาท

**2. ด้านการบริการชุมชนและสังคม**

 2.1 แผนงานการศึกษา ยอดรวม 7,957,200.-บาท

 2.2 แผนงานสาธารณสุข ยอดรวม 2,911,000.-บาท

 2.3 แผนงานสังคมสงเคราะห์ ยอดรวม 10,000.-บาท

 2.4 แผนงานเคหะชุมชน ยอดรวม 5,777,600.-บาท

 2.5 แผนงานการสร้างความเข้มแข็งของชุมชน ยอดรวม 480,000.-บาท

 2.6 แผนงานการศาสนาวัฒนธรรมและนันทนาการ ยอดรวม 950,000.-บาท

**3. ด้านเศรษฐกิจ**

 3.1 แผนงานการเกษตร ยอดรวม 466,880.-บาท

**4. ด้านการดำเนินงานอื่น**

 4.1 แผนงานงบกลาง ยอดรวม 2,002,800.-บาท

**เหตุผล**

 เพื่อใช้ในการดำเนินงานตามนโยบายของคณะผู้บริหารฯ ที่ได้วางแผนไว้ตามแผนพัฒนา

ท้องถิ่นตลอดปีงบประมาณ พ.ศ. 2556 จึงเสนอร่างข้อบัญญัติงบประมาณรายจ่ายประจำปีพ.ศ.

2556 เพื่อสมาชิกสภาพิจารณาเห็นขอบต่อไป ซึ่งขอให้ท่านสมาชิกสภาฯ ได้ดูรายละเอียดตาม

เอกสารที่แจกให้ทุกท่านไปแล้ว ประกอบการอธิบายของกระผมต่อไป

**หน่วยงานสำนักปลัดฯ**

 ตั้งงบประมาณรายจ่ายทั้งสิ้น 15,611,620.-บาท ดังนี้

 1. รายจ่ายประจำ ตั้งไว้รวม 14,098,720.-บาท แยกเป็น

 1.1 หมวดเงินเดือนและค่าจ้างประจำ ตั้งไว้ 3,617,320.-บาท

 1.2 หมวดค่าจ้างชั่วคราว ตั้งไว้ 797,000.-บาท

 1.3 หมวดค่าตอบแทนใช้สอยและวัสดุ ตั้งไว้ 9,474,400.-บาท

 1.4 หมวดเงินอุดหนุน ตั้งไว้ 210,000.-บาท

 2. รายจ่ายเพื่อการลงทุน ตั้งไว้รวม 1,512,900.-บาท แยกเป็น

 2.1 หมวดค่าครุภัณฑ์ ตั้งไว้ 1,324,200.-บาท

 2.2 หมวดค่าที่ดิน และสิ่งก่อสร้าง ตั้งไว้ 188,700.-บาท

 **หน่วยงานส่วนการคลัง**

 ตั้งงบประมาณรายจ่ายทั้งสิ้น 2,589,780.-บาท ดังนี้

 1. รายจ่ายประจำ ตั้งไว้รวม 2,582,780.-บาท แยกเป็น

 1.1 หมวดเงินเดือนและค่าจ้างประจำ ตั้งไว้ 1,275,000.-บาท

/1.2 หมวดค่าจ้าง....

3

 1.2 หมวดค่าจ้างชั่วคราว ตั้งไว้ 320,000.-บาท

 1.3 หมวดค่าตอบแทนใช้สอยและวัสดุ ตั้งไว้ 663,780.-บาท

 1.4 หมวดค่าสาธารณูปโภค ตั้งไว้ 324,000.-บาท

 2. รายจ่ายเพื่อการลงทุน ตั้งไว้รวม 7,000.-บาท แยกเป็น

 2.1 ค่าครุภัณฑ์ ตั้งไว้ 7,000.-บาท

 **หน่วยงานส่วนโยธา**

 ตั้งงบประมาณรายจ่ายทั้งสิ้น 5,777,600.-บาท ดังนี้

 1. รายจ่ายประจำ ตั้งไว้รวม 2,494,200.-บาท แยกเป็น

 1.1 หมวดเงินเดือนและค่าจ้างประจำ ตั้งไว้ 748,000.-บาท

 1.2 หมวดค่าจ้างชั่วคราว ตั้งไว้ 130,000.-บาท

 1.3 หมวดค่าตอบแทนใช้สอยและวัสดุ ตั้งไว้ 1,616,200.-บาท

 2. รายจ่ายเพื่อการลงทุน ตั้งไว้รวม 3,283,400.-บาท แยกเป็น

 2.1 ค่าครุภัณฑ์ ตั้งไว้ 30,400.-บาท

 2.1 หมวดที่ดินและสิ่งก่อสร้าง ตั้งไว้ 3,253,000.-บาท

**หน่วยงานส่วนการศึกษา ศาสนาและวัฒนธรรม**

ตั้งงบประมาณรายจ่ายทั้งสิ้น 8,907,200.-บาท ดังนี้

1. รายจ่ายประจำ ตั้งไว้รวม 8,301,300.-บาท แยกเป็น

 1.1 หมวดเงินเดือนและค่าจ้างประจำ ตั้งไว้ 515,000.-บาท

 1.2 หมวดค่าจ้างชั่วคราว ตั้งไว้ 234,500.-บาท

 1.3 หมวดค่าตอบแทนใช้สอยและวัสดุ ตั้งไว้ 3,690,000.-บาท

 1.4 หมวดเงินอุดหนุน ตั้งไว้ 2,880,000.-บาท

 1.5 หมวดรายจ่ายอื่น ตั้งไว้ 981,800.-บาท

2. รายจ่ายเพื่อการลงทุน ตั้งไว้รวม 605,900.-บาท แยกเป็น

 2.1 ค่าครุภัณฑ์ ตั้งไว้ 445,900.-บาท

 2.1 หมวดที่ดินและสิ่งก่อสร้าง ตั้งไว้ 160,000.-บาท

**หน่วยงานส่วนสาธารณสุขและสิ่งแวดล้อม**

ตั้งงบประมาณรายจ่ายทั้งสิ้น 2,911,000.-บาท ดังนี้

1. รายจ่ายประจำ ตั้งไว้รวม 2,772,200.-บาท แยกเป็น

1.1 หมวดเงินเดือนและค่าจ้างประจำ ตั้งไว้ 386,000.-บาท

 1.2 หมดค่าตอบแทน ใช้สอยและวัสดุ ตั้งไว้ 2,026,200.-บาท

 1.3 หมวดเงินอุดหนุน ตั้งไว้รวม 360,000.-บาท

2. รายจ่ายเพื่อการลงทุน ตั้งไว้รวม 138,800.-บาท แยกเป็น

 2.1 หมวดครุภัณฑ์ ตั้งไว้ 138,800.-บาท

 **รายจ่ายงบกลาง**

 รายจ่ายงบกลาง ตั้งไว้ 2,002,800.-บาท แยกเป็น

 1. ประเภทรายจ่ายตามข้อผูกพัน ตั้งไว้ 1,002,800.-บาท แยกเป็น

 1.1 เงินสมทบกองทุนประกันสังคมและกองทุนทดแทน ตั้งไว้ 226,800.-บาท

 1.2 รายจ่ายตามข้อผูกพันสำหรับทุนการศึกษาทุกระดับ ตั้งไว้ 312,000.-บาท

/1.3 เงินสมทบ....

4

 1.3 เงินสมทบกองทุนบำเหน็จบำนาญ ข้าราชการส่วนท้องถิ่น ตั้งไว้ 198,000.-บาท

 1.4 สมทบกองทุนหลักประกันสุขภาพ (สปช.) ตั้งไว้ 158,000.-บาท

 1.5 ค่าใช้จ่ายในการสงเคราะห์ผู้ป่วยเอดส์ ตั้งไว้ 108,000.-บาท

 2. ประเภทเงินสำรองจ่าย ตั้งไว้ 1,000,000.-บาท แยกเป็น

 2.1 เงินสำรองจ่าย ตั้งไว้ 1, 000,000.-บาท

**ประธานฯ** มีสมาชิกท่านใดที่จะขออภิปรายร่างข้อบัญญัติงบประมาณรายจ่ายประจำปีงบประมาณ 2556

 หรือไม่

**ที่ประชุม** ไม่มีสมาชิกท่านใด ขออภิปรายร่างข้อบัญญัติงบประมาณฯ แต่อย่างใด

**ประธานฯ** ขอมติที่ประชุมสภาฯ เรื่องการพิจารณาร่างข้อบัญญัติงบประมาณรายจ่ายประจำปีงบประมาณ

 2556 ในวาระที่ 1 รับหลักการ

**มติสภาฯ** รับหลักการ 46 เสียง

 ไม่รับหลักการ 0 เสียง

 งดออกเสียง 1 เสียง (ประธานสภาฯ งดออกเสียง)

**ประธานสภาฯ** ขอเชิญเลขานุการสภาฯ ได้ชี้แจงรายละเอียดขั้นตอนต่อไป

**เลขานุการสภาฯ**  ตามระเบียบกระทรวงมหาดไทยว่าด้วยข้อบังคับการประชุมสภาท้องถิ่น พ.ศ. 2547 ข้อ 49

“ญัตติร่างข้อบัญญัติที่สภาท้องถิ่นลงมติรับหลักการแล้ว ถ้าจะต้องส่งให้คณะกรรมการแปรญัตติ

พิจารณาโดยละเอียด และที่ประชุมสภาท้องถิ่นจะต้องกำหนดระยะเวลาเสนอคำแปรญัตติต่อ

กรรมการแปรญัตติด้วย” และข้อ 45 วรรคสาม ญัตติร่างข้อบัญญัติงบประมาณจะพิจารณา

สามวาระรวดเดียวไม่ได้ และในการพิจารณาในวาระที่ 2 ให้กำหนดระยะเวลาเสนอคำแปรญัตติ

ไว้ไม่น้อยกว่ายี่สิบสี่ชั่วโมงนับแต่สภาท้องถิ่นมีมติรับหลักการแห่งร่างข้อบัญญัติงบประมาณ นั้น

ข้อ 103(1) คณะกรรมการสามัญประกอบด้วย สมาชิกสภาท้องถิ่น มีจำนวนไม่น้อยกว่าสามคน

แต่ไม่เกินเจ็ดคน และข้อ 105 ภายใต้ข้อบังคับ 103 และข้อ 104 สภาท้องถิ่นมีอำนาจเลือก

สมาชิกสภาท้องถิ่นหรือบุคคลที่ไม่ได้เป็นสมาชิกสภาท้องถิ่นเป็นกรรมการชุดต่าง ๆ ตามความ

จำเป็นแก่กิจการในหน้าที่ของสภาท้องถิ่น ดังนี้ ... (3) คณะกรรมการแปรญัตติร่างข้อบัญญัติ

**ประธานสภาฯ** ตามที่เลขานุการสภาฯ ได้ชี้แจงในเบื้องต้น ดังนั้น จึงขอให้สภาฯ เสนอจำนวนคณะกรรมการ

 แปรญัตติ รายชื่อผู้สมควรให้เป็นกรรมการแปรญัตติและกำหนดวันแปรญัตติต่อไป

**ที่ประชุม** รับทราบ

**ประธานสภาฯ** ต่อไปเป็นการเสนอจำนวนคณะกรรมการแปรญัตติว่าจะเอากี่คน ขอเชิญเสนอครับ

**นายเจน เมยขุนทด** เสนอคณะกรรมการแปรญัตติจำนวน 3 คน โดยมีผู้รับรองจำนวน 2 ท่าน คือ 1. นายมนัส

**ส.อบต.ม.9** เตียนจันทึก ส.อบต.ม. 5 2. นายสมาน กุมขุนทด ส.อบต.ม. 22

**ประธานสภาฯ**  มีสมาชิกท่านใดที่จะเสนอเพิ่มเติมอีกหรือไม่ ถ้าไม่มีผมขอแจ้งที่ประชุมทราบว่าการเลือก

คณะกรรมการแปรญัตติฯ เป็นอันว่ามีจำนวน 3 คน

**ที่ประชุม** รับทราบ

**ประธานสภาฯ** ขอเชิญท่านสมาชิกสภาฯได้เสนอชื่อคณะกรรมการแปรญัตติร่างข้อบัญญัติฯ คนที่หนึ่งขอเชิญครับ

**นายประคอง ดอกสันเทียะ** เสนอนายวสันต์ สมขุนทด ส.อบต.ม.24 เป็นคณะกรรมการฯ โดยมีผู้รับรอง 2 คน คือ

**ส.อบต.ม.11** นายชำนาญ บ้ำสันเทียะ ส.อบต.ม. 10 และสุวัจน์ โฝงสูงเนิน ส.อบต.ม. 1

**ประธานสภาฯ** มีสมาชิกสภาฯ ท่านใดจะเสนอรายชื่อบุคคลอื่นอีกหรือไม่ ถ้าไม่มีกระผมขอประกาศให้ที่ประชุม

ทราบว่า นายวสันต์ สมขุนทด ส.อบต.ม.24 ได้รับเลือกเป็นคณะกรรมการฯ

**ที่ประชุม** รับทราบ

/ประธานสภาฯ..

5

**ประธานสภาฯ** ขอเชิญท่านสมาชิกสภาฯ เสนอชื่อคณะกรรมการแปรญัตติร่างข้อบัญญัติ คนที่สอง ขอเชิญครับ

**นายคมกฤษ เปสันเทียะ** เสนอนายเจน เมยขุนทด ส.อบต.ม.1 เป็นคณะกรรมการฯ โดยมีผู้รับรอง 2 คน คือ นาย

**ส.อบต.ม.14** นิวัฒน์ เคียงขุนทด ส.อบต.ม.4 และนายอนันต์ เพ็ชรขุนทด ส.อบต.ม.3

**ประธานสภาฯ** มีสมาชิกสภาฯ ท่านใดจะเสนอชื่อบุคคลอื่นอีกหรือไม่ ถ้าไม่มีกระผมขอประกาศให้ที่ประชุม

ทราบว่า นายเจน เมยขุนทด ส.อบต.ม. 1 ได้รับเลือกเป็นคณะกรรมการฯ คนที่สอง

**ที่ประชุม** รับทราบ

**ประธานสภาฯ**  ขอเชิญท่านสมาชิกเสนอรายชื่อคณะกรรมการแปรญัตติร่างข้อบัญญัติ คนที่สาม ขอเชิญครับ

**นายสมนึก สะแกกลาง** เสนอนายสุครีพ เมยขุนทด ส.อบต.ม.21 เป็นคณะกรรมการฯ โดยมีผู้รับรอง 2 คน คือ

**ส.อบต.ม.5** นายกุศล แถมกระโทก ส.อบต.ม.12 และนายอำนวย นูขุนทด ส.อบต.ม. 23

**ประธานสภาฯ** มีสมาชิกสภาฯ ท่านใดจะเสนอชื่อบุคคลอื่นอีกหรือไม่ ถ้าไม่มีกระผมขอประกาศให้ที่ประชุม

ทราบว่า นายสุครีพ เมยขุนทด ส.อบต.ม.21 ได้รับเลือกเป็นคณะกรรมการฯ คนที่สาม

**ที่ประชุม** รับทราบ

**ประธานสภาฯ** ต่อไปสภาฯ จะต้องกำหนดระยะเวลาเสนอคำแปรญัตติต่อคณะกรรมการแปรญัตติ

**ที่ประชุม** ได้พิจารณาร่วมกันแล้วเห็นควรกำหนดระยะเวลาเสนอคำแปรญัตติต่อคณะกรรมการแปรญัตติฯ

 ภายในวันที่ 12 สิงหาคม พ.ศ. 2555 ก่อนเวลา 09.30 น. ณ ห้องประชุมสภาฯ อบต.หินดาด

 โดยมีมติ

 เห็นชอบ 42 เสียง

 ไม่เห็นชอบ 0 เสียง

 งดออกเสียง 1 เสียง (ประธานสภาฯ งดออกเสียง)

**ประธานสภาฯ** สมาชิกสภาฯ ท่านใดที่มีความประสงค์จะขอยื่นแปรญัตติฯ ให้ทำเป็นหนังสือขอเสนอแปรญัตติต่อ

ประธานคณะกรรมการแปรญัตติฯ ภายในวันที่ 12 สิงหาคม พ.ศ. 2555 ก่อนเวลา 09.30 น.

**ที่ประชุม** รับทราบ

ระเบียบวาระที่ 4 เรื่องอื่น ๆ

**ประธานสภาฯ** ได้แจ้งกำหนดสมัยประชุมครั้งต่อไป โดยแจ้งให้ที่ประชุมทราบ การประชุมสมัยสามัญสมัยที่ 3

 ครั้งที่ 2/2555 โดยกำหนดประชุมในวันอังคารที่ 14 เดือนสิงหาคม พ.ศ. 2555 เวลา 09.30 น.

 ณ ห้องประชุมสภาองค์การบริหารส่วนตำบลหินดาด เพื่อพิจารณาร่างข้อบัญญัติงบประมาณฯ

 ในวาระที่ 2 ขั้นแปรญัตติ ต่อไป

**ที่ประชุม** รับทราบ

 ปิดประชุม เวลา 12.20 น.

**คณะกรรมการตรวจรายงานการประชุม**

 ลงชื่อ วินัย แดดจันทึก

 (นายวินัย แดดจันทึก) ลงชื่อ สิริเชษฐ์ รุ่งสิทธิ์รัฐกร ผู้จดรายงานการประชุม

 (นายสิริเชษฐ์ รุ่งสิทธิ์รัฐกร)

 เลขานุการสภาองค์การบริหารส่วนตำบลหินดาด

 ลงชื่อ ชำนาญ บ้ำสันเทียะ

 (นายชำนาญ บ้ำสันเทียะ)

 ลงชื่อ สุระชาติ กึมขุนทด ผู้ตรวจรายงานการประชุม

 (นายสุระชาติ กึมขุนทด)

 ลงชื่อ สุวิทย์ ดวนขุนทด

 (นายสุวิทย์ ดวนขุนทด)